# КОМИ РЕСПУБЛИКАЛӦН

# **ОЛАНПАС**

# **Гражданалы социальнӧя отсалан юкӧнын Коми Республикаса**

# **торъя оланпастэчас актъясӧ вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2019 вося ӧшым тӧлысь 19 лунӧ

**1 статья.** Пыртны “Коми Республикаын олысьяслы социальнӧя отсалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст., 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст., 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.) татшӧм вежсьӧмъяс:

1. 11 статьяса 1 юкӧнлысь 7 пункт гижны тадзи:

“7) сад вӧдитан му участокъяс либӧ град выв пуктас вӧдитан му участокъяс, ас оланін да гараж стрӧитӧм вылӧ му участокъяс медводдзаӧн ньӧбӧм вылӧ инӧд.”.

2. 12 статьяса 1 юкӧнлысь 7 пункт гижны тадзи:

“7) сад вӧдитан му участокъяс либӧ град выв пуктас вӧдитан му участокъяс, ас оланін да гараж стрӧитӧм вылӧ му участокъяс медводдзаӧн ньӧбӧм вылӧ инӧд.”.

3. 13 статья гижны тадзи:

**“13 статья. Ӧткӧн олысь олӧма гражданалы,**

 **кодъяслы тырис 80 арӧс,**

 **социальнӧя отсалан мераяс**

1. Тайӧ статьяӧн урчитӧм социальнӧя отсалан мераяс сетӧм могысь ӧткӧн олысь олӧма гражданинӧн, кодлы тырис 80 арӧс, шуӧны мортӧс, кодлы тырис 80 арӧс, кодлӧн оланін серти абуӧсь сыкӧд ӧтлаын пасйӧм мукӧд йӧз, оланін серти сыкӧд ӧтлаын пасйӧм йӧз кындзи, кодъясӧс босьтӧма военнӧй служба вылӧ, либӧ йӧз кындзи, кодъясӧс мыждӧма вӧля мырддьӧмӧн, либӧ йӧз кындзи, кодъясӧс пасйӧма мӧд инпас серти овланін серти, либӧ йӧз кындзи, кодъясӧс урчитӧм пӧрадокын шуӧма юӧртӧг вошӧмаясӧн, а сідзжӧ ёрдӧн урчитӧм мукӧд случайын.

2. Ӧткӧн олысь олӧма гражданалы, кодъяслы тырис 80 арӧс, сетӧны социальнӧя отсалан татшӧм мераяс:

1) олан жырйысь да коммунальнӧй услугаясысь (уна патераа керкаӧн веськӧдлӧм серти услугаяс да уджъяс да уна патераа керкаын ӧтувъя эмбур капитальнӧя дзоньталӧм вылӧ взнос кындзи) мынтысьӧм вылӧ рӧскод компенсируйтӧм;

2) республиканскӧй быдтӧлысся сьӧм мынтӧм да пассажирскӧй транспортӧн ветлӧм-мунӧмысь мынтысьӧм вылӧ пособие (пассажирскӧй транспортӧн ветлӧм-мунӧмысь мынтысьӧм вылӧ пособиесӧ сетӧны республиканскӧй быдтӧлысся сьӧм мынтӧмкӧд ӧттшӧтш);

3) Коми Республикаса медицина организацияясын, кутшӧмъясын индӧм йӧзсӧ вӧлі босьтӧма лыд вылӧ уджалан кадколастӧ пенсия вылӧ петтӧдз, медицина отсӧг босьтӧм вылӧ, а сідзжӧ Коми Республикаса медицина организацияясын Коми Республика мутасын гражданалы дон босьттӧг медицина отсӧг сетан канму гарантияяс серти мутасса уджтас серти вылӧ инӧд видзӧм;

4) оланін стрӧитан, гараж стрӧитан кооперативъясӧ пырӧм вылӧ верктуя инӧд;

5) сад вӧдитан му участокъяс либӧ град выв пуктас вӧдитан му участокъяс, ас оланін да гараж стрӧитӧм вылӧ му участокъяс медводдзаӧн ньӧбӧм вылӧ инӧд.”.

4. 14 статьяса 1 юкӧнлысь 5 пункт гижны тадзи:

“5) сад вӧдитан абу коммерческӧй товариществоясӧ да оланін стрӧитан кооперативъясӧ медводдзаӧн пырӧм;”.

5. 17 статьяӧ содтыны татшӧм сюрӧса 4 юкӧн:

“4. Тайӧ статьяса 1 юкӧнлӧн 5 пунктӧн урчитӧм социальнӧя отсалан мераыс паськалӧ уджтӧм йӧз вылӧ, кодъяслы сетӧма Коми Республикаса почёт нимъяс, кодъяс оз босьтны быдтӧлысся сьӧм мынтӧмсӧ Россия Федерацияса оланпасъяс, федеральнӧй оланпасъяс да тайӧ Оланпас серти.”.

6. 19 статьяса 1 юкӧнлысь 6 пункт гижны тадзи:

“6) сад вӧдитан му участокъяс либӧ град выв пуктас вӧдитан му участокъяс медводдзаӧн ньӧбӧм вылӧ инӧд.”.

**2 статья.** Пыртны “Коми Республикаын олысьяслы социальнӧя отсалӧм йылысь” Коми Республикаса Оланпасӧ вежсьӧмъяс пыртӧм йылысь” Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2012, 6 №, 149 ст.; 2014, 27 №, 534 ст.; 2016, 21 №, 320 ст.; 2018, 17 №, 305 ст.) татшӧм вежсьӧм:

мӧд абзацын “2019 вося ӧшым тӧлысь 31 лунӧдз” кывъяс вежны “2022 вося ӧшым тӧлысь 31 лунӧдз” кывъясӧн.

**3 статья.** Тайӧ Оланпасыс вынсялӧ 2020 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2019 вося ӧшым тӧлысь 24 лун

101-РЗ №